मेघालय में ‌BJP ने NPP से गठबंधन तोड़ा, सभी सीटों पर चुनाव लड़ेगी
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar  भारतीय विदेश मंत्री ने फिजी में 'सोलराइजेशन ऑफ रेजिडेंस ऑफ पैसिफिक हेड्स ऑफ स्टेट' प्रोजेक्ट का शुभारंभ किया. फिलीपींस में 6.1 तीव्रता का भूकंप आया, अभी तक किसी नुकसान की खबर नहीं
केंद्रीय गृह मंत्री अमित शाह ने उत्तर तुरा में शुक्रवार को कहा कि मेघालय में चुनाव से पहले ‌BJP ने NPP से गठबंधन तोड़ लिया है। BJP अब सभी 60 विधानसभा सीटों पर चुनाव लड़ सकेगी। 
आज की अन्य बड़ी खबरें...
पटना में अतिक्रमण हटाने गई पुलिस से लोगों का विवाद, दो दुकानदारों ने खुद को आग लगाई
पटना सिटी के गुलजारबाग में अतिक्रमण हटाने गई रेलवे पुलिस और लोगों के बीच विवाद हो गया। लोगों ने अतिक्रमण हटाने आए पुलिस को खदेड़ दिया। दो दुकानदारों ने खुद को आग लगाकर आत्महत्या करने का प्रयास किया। दोनों को अस्पताल में भर्ती कराया गया है। गुस्साए दुकानदारों और लोगों ने जेसीबी और रेलवे पुलिस पर पथराव कर दिया। स्थिति को नियंत्रित करने के लिए मौके पर भारी पुलिस बल तैनात कर दी गई है। पूरी खबर यहां पढ़ें...
आंध्र प्रदेश के पूर्व भाजपा यूनिट हेड लक्ष्मी नारायण ने पार्टी से इस्तीफा दिया, कहा- पार्टी के रवैये से असंतुष्ट हूं 
आंध्र प्रदेश के पूर्व भाजपा यूनिट हेड कन्ना लक्ष्मी नारायण ने गुरुवार को पार्टी से इस्तीफा दे दिया। नेशनल एक्जीक्यूटिव कमेटी के मेंबर लक्ष्मीनारायण ने पार्टी अध्यक्ष जेपी नड्‌डा को इस्तीफा भेजने से पहले अपने फॉलोवर्स से मुलाकात की। उन्होंने बताया कि वे कुछ समय से राज्य भाजपा के व्यवहार से असंतुष्ट हैं और दूसरी पार्टी जॉइन करने का मन बना चुके हैं।
दिल्ली शराब घोटाले से जुड़े मनी लॉन्ड्रिंग मामले में पांच आरोपियों की जमानत याचिका खारिज
दिल्ली कोर्ट ने शराब घोटाले से जुड़े मनी लॉन्ड्रिंग मामले में पांच आरोपिंयों की जमानत याचिका खारिज कर दी है। इन पांच लोगों में AAP के मीडिया प्रभारी विजय नायर, अभिषेक मोइनपल्ली, समीर महेंदू, शरथ पी रेड्डी और बिनोय बाबू शामिल हैं।
भाजपा विधायक हार्दिक पटेल के खिलाफ गिरफ्तारी वारंट जारी, 2017 के एक मामले में कोर्ट में नहीं हुए थे पेश
गुजरात के सुरेंद्रनगर जिला कोर्ट ने भाजपा विधायक हार्दिक पटेल के खिलाफ गिरफ्तारी वारंट जारी किया है। कोर्ट ने 2017 के एक मामले में उनके पेश नहीं होने पर यह कार्रवाई की है। मीडिया रिपोर्ट्स के मुताबिक, उन पर आरोप है कि 2017 में उन्होंने राज्य विधानसभा चुनाव से पहले एक गांव में सरकारी आदेश का उल्लंघन किया था।
गोरखपुर में यज्ञ पंडाल में हाथी का तांडव; 3 लोगों की मौत, कई को रौंदा
गोरखपुर में गुरुवार को एक हाथी ने यज्ञ पंडाल में तांडव मचा दिया। गुस्साए हाथी ने कई लोगों को रौंद दिया। हाथी यज्ञ में बुलाया गया था, इसके चलते उसने पंडाल में भी तांडव मचाया। जिसमें 3 लोगों की मौत हो गई। जबकि, कई लोग गंभीर घायल हो गए। हाथी तांडव मचाते हुए सड़क पर दौड़ने लगा। इस दौरान जो भी उसके रास्ते में आया, वह उसे कुचलता चला गया। पूरी खबर यहां पढ़ें...
पाकिस्तान में पेशावर से क्वेटा जा रही ट्रेन में ब्लास्ट, 1 यात्री की मौत, 3 घायल
पाकिस्तान के पेशावर से क्वेटा शहर जा रही जाफर एक्सप्रेस में गुरुवार को ब्लास्ट हुआ है। धमाके में 1 यात्री की मौके पर ही मौत हो गई है, जबकि 3 यात्री घायल बताए जा रहे हैं। यह धमाका तब हुआ जब ट्रेन चिचावतनी रेलवे स्टेशन से गुजर रही थी।
UP के सुलतानपुर में आमने-सामने टकराई 2 मालगाड़ियां, ड्राइवर घायल, 6 डिब्बे पटरी से उतरे
UP के सुलतानपुर जंक्शन के दक्षिणी केबिन के पास गुरुवार सुबह दो मालगाड़ियों की आमने-सामने टक्कर हो गई। हादसे में 4 लोग घायल हुए हैं, चारों ही ड्राइवर हैं। इनकी हालत अब स्थिर है। वहीं, एक मालगाड़ी के करीब 6 डिब्बे पटरी से उतर गए हैं। हादसे के बाद लखनऊ-वाराणसी और अयोध्या-प्रयागराज रेलवे ट्रैक बाधित हुआ है।
UP के बांदा में स्कॉर्पियो-बोलेरो की टक्कर में 5 की मौत, 6 घायल; बारात से लौट रही थीं दोनों गाड़ियां
UP के बांदा में बुधवार देर रात एक स्कॉर्पियो और एक बोलेरो में टक्कर हो गई। हादसे में 5 लोगों की मौत हो गई, जबकि 6 लोग घायल हैं। यह दोनों गाड़ियां चित्रकूट के राजापुर में एक बारात में गईं थी। देर रात वहां से लौट रही थीं। दोनों गाड़ियां आगे पीछे चल रही थीं। तभी स्कॉर्पियो ने पीछे से बोलेरो को टक्कर मार दी। पूरी खबर यहां पढ़ें...
जम्मू-कश्मीर के कुपवाड़ा में एक आतंकी मारा गया, सीमा पार से भारत में घुसने हो रही थी कोशिश
जम्मू-कश्मीर के कुपवाड़ा में सुरक्षा बलों ने एक आतंकी को मार गिराया है। पुलिस के मुताबिक, बुधवार रात सैदपोरा इलाके में सेना और जम्मू-कश्मीर की संयुक्त टीम ने घुसपैठ की कोशिश को नाकाम कर दिया। टीम ने पहले भारतीय सीमा में घुसपैठ की कोशिश करने वाले ग्रुप को रोका। इस दौरान एक घुसपैठिए को ढेर भी कर दिया। आतंकवादी के पास से 2 राइफल और अन्य सामग्री बरामद हुई है। इलाके में सर्च ऑपरेशन जारी है।
UP के मुरादाबाद में CA को उनके ऑफिस के बाहर अज्ञात लोगों ने गोली मारी, मौत
उत्तर प्रदेश के मुरादाबाद में एक चार्टर्ड अकाउंटेंट को उनके ऑफिस के बाहर अज्ञात लोगों को गोली मार दी। इससे सीए की मौत हो गई। मृतक की पहचान श्वेताभ तिवारी के रूप में हुई है। मुरादाबाद के एसएसपी हेमराज मीणा ने बताया कि मामले में आगे की कार्रवाई की जा रही है।
अमेरिकी विदेश मंत्री एंटनी ब्लिंकन रविवार को करेंगे तुर्की का दौरा
अमेरिका के विदेश मंत्री एंटनी ब्लिंकन रविवार को तुर्की के दौरे पर जाएंगे। तुर्किये और सीरिया में भूकंप के 10 दिन बाद मौतों का आंकड़ा 41 हजार के पार पहुंच गया था। दोनों देशों में अब भी राहत ओर बचाव कार्य जारी है। दोनों देशों में दुनियाभर से मदद भेजी जा रही है।
भारतीय विदेश मंत्री ने फिजी में 'सोलराइजेशन ऑफ रेजिडेंस ऑफ पैसिफिक हेड्स ऑफ स्टेट' प्रोजेक्ट का शुभारंभ किया
भारत के विदेश मंत्री डॉ. एस. जयशंकर ने फिजी में सोलराइजेशन ऑफ रेजिडेंस ऑफ पैसिफिक हेड्स ऑफ स्टेट' प्रोजेक्ट का शुभारंभ किया। इस दौरान फिजी के राष्ट्रपति रातू विलीमे कटोनिवेरी भी मौजूद रहे।
फिलीपींस में 6.1 तीव्रता का भूकंप आया, अभी तक किसी नुकसान की खबर नहीं
फिलीपींस के मस्बते में बुधवार-गुरुवार की रात भूकंप का झटका महसूस किया गया। रिक्टर स्केल पर इसकी तीव्रता 6.1 दर्ज की गई। यूनाइटेड स्टेट्स जियोलॉजिकल सर्वे (USGS) ने इसकी जानकारी दी। हालांकि अभी तक किसी भी तरह के नुकसान की जानकारी नहीं मिली है।
PM मोदी आज दिल्ली में ‘आदि महोत्सव’ जनजातीय मेले का उद्घाटन करेंगे
भारत के प्रधानमंत्री नरेंद्र मोदी 16 फरवरी यानी आज सुबह 10:30 बजे दिल्ली में ‘आदि महोत्सव’ जनजातीय मेले का उद्घाटन करेंगे। इस मेले में देश के आदिवासी समुदायों की कला, शिल्प, संस्कृति, व्यापार और परंपराओं का संगम देखने को मिलेगा। मेजर ध्यानचंद राष्ट्रीय स्टेडियम में लगने वाला यह मेला 27 फरवरी तक चलेगा।
लीबिया से यूरोप जा रही बोट समुद्र में पलटी, 73 माइग्रेंट्स के मारे जाने की आशंका, 11 शव मिले
लीबिया से यूरोप जा रही एक बोट समुद्र में पलट गई। हादसे में 73 माइग्रेंट्स के मारे जाने की आशंका है। यूनाइटेड नेशंस इंटरनेशनल ऑर्गनाइजेशन फॉर माइग्रेंट्स ने कहा कि बोट मंगलवार को पलटी। लीबिया के अधिकारियों ने अब तक 11 लोगों के शव बरामद कर लिए हैं। नाव में 80 माइग्रेंट्स सवार थे। ये लीबिया की राजधानी त्रिपोली से 80 किलोमीटर दूर कसर अल-खैर गांव से यूरोपीय तटों के लिए रवाना हुए थे। 7 माइग्रेंट्स तैरकर बाहर आ गए। बाकी की तलाश की जा रही है।